Cuneiform Tablet CCT 2 29 (BM 113424)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma aḫ-ša-lim-ma a-na PUZUR₄-a-šur qí-bi₄-ma i-na 20 GÚ 15 ma-na URUDU ša i-na wa-aḫ-šu-ša-na a šu-mì-a i-ša-qú-lu-ni 10 GÚ 55 ma-na URUDU SIG₅ a-na a-šur-ma-lik a ma-lá té-er-tí-kà ú-sà-ni-iq 10 ma-na ú-ma-am ku-nu-ki-a ak-nu-uk-ma na-áš-a-kum ší-tí URUDU-i-kà 9 GÚ 20 ma-na URUDU ṣú-ḫa-ri-kà ta-e-ra-ma lu-šé-bi₄-la-kum a ša a-šur-ma-lik ú-ša-as-ḫi-ru-ú a-dí té-er-tum iš-tù wa-aḫ-šu-ša-na i-tù-ra-ni a ší-a-tí u-ša as-ḫe-er-šu 1 GÚ 10 ma-na URUDU SIG₅ i-na ší-im ṣú-ba-tí-kà šu-IŠTAR ub-lá-kum 20 ma-na URUDU a-na šu-IŠTAR kà-ṣa-ri-kà 20 ma-na URUDU a-na ḫi-ma-a ù ṣú-ḫa-ri-kà i-nu-mì maš-ki ù ša-nam iš-du-du-ni ni-dí-in ší-tí KÙ.BABBAR-pì-kà iš-tí URUDU-i-kà-ma ú-šé-ba-lá-kum 3 GÍN KÙ.BABBAR bu-za-zu il₅-qé um-ma šu-ut-ma a-na PUZUR₄-a-šur ṣa-ḫe-er URUDU a-na a-li a ša a <gap> kam